জানা যায়, নলছিটি উপজেলা পরিষদ নির্বাচনে আওয়ামী লীগ সমর্থিত চেয়ারম্যান প্রার্থী ইউনুস লস্করের ভেরণবাড়িয়া গ্রামের একটি নির্বাচনী কার্যালয় ২০১৪ সালের ১৯ মার্চ রাতে ভাঙচুর ও অগ্নিসংযোগ করে দুর্বৃত্তরা। এ ঘটনায় স্থানীয় আওয়ামী লীগ নেতা হযরত আলী বাদী হয়ে পরের দিন নলছিটি থানায় মোল্লারহাট ইউপি চেয়ারম্যান ও বিএনপি নেতা আবদুস ছালাম, সেচ্ছাসেবক দলের কেন্দ্রীয় নেতা জেড আই কামাল, ছাত্রদল নেতা শফিকুল ইসলাম সাবুসহ বিএনপির ৬৫ জন নেতাকর্মীর নামে একটি মামলা করেন। নলছিটি থানার উপপরিদর্শক (এসআই) লোকমান হোসেন তদন্ত শেষে ওই বছরের ৩১ ডিসেম্বর আদালতে ২১ জনের নামে অভিযোগপত্র দাখিল করেন।